Падчас маёй першай вандроўкі ў в. Чырвоны Бераг будынак палацу быў зачынены на рэстаўрацыю, што, натуральна, мяне вельмі засмуціла. Але сёньня комплекс сядзібы Козел-Паклёўскіх уяўляе сабой насамрэч, напэўна, адзін з найпрыгажэйшых і найбольш якасных прыкладаў рэстаўрацыі, што я бачыла ў сваім жыцьці. Не магу запэўніць у гістарычнай дакладнасьці, але палац у модным на час будаўніцтва стылі мадэрн выглядае шыкоўна, усім раю наведаць гэты выдатны ўзор аднаўленьня архітэктурнай спадчыны.